ກຸ່ມ​ແນວ​ໂຮມ Nusra ທວງ​ໃຫ້ ​ລຶບຊື່ຕົນ ອອກຈາກ ບັນຊີດຳ ສ​ປ​ຊ (ສະ​ໄລ​ດ໌/ວີດີໂອ)
ກຸ່ມ​ຫົວ​ຮຸນ​​ແຮງ Nusra ຢາກ​ໃຫ້​ ສ​ປ​ຊ ປະ​ຕິ​ບັດ​ຕາມ ຄຳ​ຮຽກ​ຮ້ອງ ​ຂອງ​ຕົນ​ຈຳ​ນວນ​ນຶ່ງ ກ່ອນ​ຈະ​ປ່ອຍ ກໍາລັງ​ຮັກສາ​ສັນຕິພາບ ສ​ປ​ຊ 45 ຄົນ ທີ່​ຖື​ກ​ຈັບ.
ຜູ້ບັນຊາການທະຫານ Fiji ກ່າວວ່າ ພວກຫົວຮຸນແຮງທີ່ເປັນ ເຄືອຂ່າຍຂອງ al-Qaida ໃນຊີເຣຍໄດ້ຕັ້ງຂໍ້ຮຽກຮ້ອງທີ່ພວກ ເຂົາຕ້ອງການໃຫ້ປະຕິບັດຕາມກ່ອນທີ່ພວກເຂົາຈະປ່ອຍກໍາ ລັງຮັກສາສັນຕິພາບສະຫະປະຊາຊາດ 45 ຄົນ ທີ່ເປັນທະຫານ Fiji ນັ້ນ ນາຍພົນຈັດຕະວາ Mosese Tikoitoga ກ່າວໃນວັນອັງຄານ ມື້ນີ້ວ່າ ກຸ່ມແນວ ໂຮມ Nusra ຕ້ອງການຢາກໃຫ້ລຶບຊື່ຕົນອອກ ຈາກບັນຊີພວກກໍ່ການຮ້າຍຂອງ ສະຫະປະຊາຊາດ ສົ່ງການ ຊ່ວຍເຫລືອດ້ານມະນຸດສະທຳໄປໃຫ້ເຂດອ້ອມແອ້ມ ນະຄອນ Damascus ແລະຈ່າຍເງິນຊົດເຊີຍແກ່ສະມາຊິກຂອງຕົນສາມ ຄົນທີ່ເສຍຊີວິດໃນການສູ້ລົບ ກຸ່ມແນວໂຮມ Nusra ໄດ້ລັກພາໂຕ ກໍາລັງຮັກສາສັນຕິພາບສະຫະປະຊາຊາດທີ່ເຂດພູ ພຽງ Golan ເມື່ອວັນພະຫັດທີ່ຜ່ານມານີ້ ເລຂາທິການໃຫຍ່ ສະຫະປະຊາຊາດ ທ່ານ Ban ki-Moon ໄດ້ຮຽກຮ້ອງໃຫ້ປ່ອຍໂຕ ເຂົາເຈົ້າ ແລະກ່າວໃນວັນຈັນວານນີ້ວ່າ ບັນດາພະແນກການຕ່າງໆຂອງສະຫະປະຊາຊາດ ກຳລັງເຈລະຈາກັບກຸ່ມປະກອບອາວຸດດັ່ງກ່າວ ເພື່ອໃຫ້ປ່ອຍກໍາ ລັງຮັກສາສັນ ຕິພາບ ນອກນັ້ນໃນວັນຈັນວານນີ້ ລັດຖະມົນຕີປ້ອງກັນປະເທດໄອຣ໌ແລນ ກ່າວວ່າ ປະເທດ ຂອງທ່ານຕ້ອງການໃຫ້ສະຫະປະຊາຊາດຄໍ້າປະກັນຄວາມປອດໄພ ກ່ອນທີ່ຈະສົ່ງກໍາ ລັງຮັກສາສັນຕິພາບໃນຈຳນວນເພີ້ມຕື່ມອີກ ໄປຍັງເຂດພູພຽງ Golan ໃນເດືອນໜ້ານີ້ ທ່ານ Simon Coveney ໄດ້ກ່າວຕໍ່ນັກຂ່າວຂອງອົງການ RTE ວ່າ ສະຫະປະຊາຊາດ ຕ້ອງໃຫ້ຄວາມກະຈ່າງແຈ້ງ ກ່ຽວກັບ “ລະດັບການສ່ຽງທີ່ຮັບເອົາໄດ້” ໃນການປະຕິບັດ ງານຂອງກໍາລັງຮັກສາສັນຕິພາບ ກ່ອນໄອຣ໌ແລນ ຈະສົ່ງກຳລັງທະຫານ ໄປຕື່ມຢູ່ເຂດ Golan ທະຫານໄອຣ໌ແລນ ມີກຳນົດທີ່ຈະສົ່ງກຳລັງໄປສັບປ່ຽນ ໃນເດືອນຕຸລາຈະມາ ເຖິງນີ້ ອອສເຕຣເລຍ ຍີ່ປຸ່ນ ແລະ ໂຄຣເອເຊຍ ໄດ້ພາກັນຍົກຍ້າຍກຳລັງຂອງຕົນອອກຈາກເຂດ ພູພຽງ Golan ທີ່ອິສຣາແອລຍຶດຄອງຢູ່ ຂະນະທີ່ຂອບເຂດ ຂອງສົງຄາມກາງເມືອງ ໃນຊີ ເຣຍ ໄດ້ຂະຫຍາຍວົງກວ້າງອອກ ກໍາລັງຮັກສາສັນຕິພາບ ໄດ້ປະຕິບັດງານສັງເກດການ ຢູ່ເຂດປອດທະຫານດັ່ງກ່າວມາໄດ້ 40 ປີແລ້ວ